**Barbara Gregorič Gorenc**



 **JAZ V ZRCALU PESMI**

Dragi šestošolci in šestošolke!

Če se spomnite, smo pri zadnji uri slovenščine brali pesem Jaz v zrcalu in

se pogovarjali o njeni vsebini. V svoje zvezke sta zapisali odgovore in

pojasnila ter ilustrirali pesem po kiticah tako, kot si jo sami predstavljate.

**NAVODILO ZA DELO (zapis v zvezke)**

Pesem še enkrat čim bolj doživeto preberite. Upoštevajte napotke za interpretativno branje (poudarki, premori, intonacija/glasnost govora).

Pesem analizirate po 4 korakih:

* **Vsebinska analiza:** o čem govori pesem;
* **Sporočilo pesmi** (povežite z dvodelnostjo pesmi: to kar vidim in to kar je v meni).
* **Zunanja zgradba:** razloži poimenovanje, kot ga razumeš (zunanja zgradba pesmi). Zapiši koliko kitic ima pesem? Je število verzov povsod enako? Pojasni.
* **Notranja zgradba pesmi:**
* Koliko verzov je v posameznih kiticah?
* Kakšen je ritem pesmi (hiter/počasen)? Skušaj utemeljiti na podlagi vsebine pesmi.
* Izpiši besede, ki se v pesmi rimajo. Pojasni, kakšno je zaporedje rimanih besed v verzih. S pomočjo spleta razloži, kaj je rima in kako jo določimo.
* V gradivu, ki ti je dostopno (knjižno ali elektronsko) poišči še razlago za naslednje pesniške oblike:
1. poosebitev (primer iz pesmi),
2. ponavljanje (primer iz pesmi),
3. okrasni pridevnik (primer iz pesmi),
4. retorično vprašanje (primer iz pesmi).

**Izziv:** Pozabavaj se z rimami. Zapiši besedam, ki se rimajo še kakšno novo rimano besedo.

|  |  |  |
| --- | --- | --- |
| **Kaj vem o pesništvu/poeziji/pesmih?** | **Česa sem se naučil?** | **Kaj še želim izvedeti?** |
|  |  |  |



**Kadar interpretativno beremo, deklamiramo ali recitiramo, moramo upoštevati:**

**⚫ besedni naglas** (upoštevanje pravorečnih pravil in avtorjevih naglasov),

**⚫ poudarek v povedi/verzu** (to je večja izrazitost določenega dela stavka ali besedne zveze),

⚫ **razločnost in glasnost govorjenja** (ne pretiho, ne preglasno, ne momljajoče)

**⚫ hitrost govorjenje** (ne prepočasno ali prehitro govorjenje),

**⚫ premore med besedami/verzi/stavki (pavze)** (za izpostavljanje pomembnega, izražanje čustev, zaradi potrebe govorca po vdihu – to kažejo ločila, konci verzov/kitic),

**⚫ register glasu** **ali tonski pas** (višji tonski pas označuje navadno veselje, nižji pa žalost),

⚫ **mimiko obraza in kretnje** (ki morajo biti v skladu z vsebino govorjenja).